gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8116, del 30-08-2017 (2017/7459)

Convocatòria per a la provisió de quatre llocs d'auxiliar administratiu o auxiliar administrativa, adscrits a la secció sisena, benestar social, mitjançant concurs de mèrits.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8116

Data del DOGV
:   30-08-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/7459


Data del document
:   02-08-2017

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * concurs administratiu

Convocatòria per a la provisió de quatre llocs d'auxiliar administratiu o auxiliar administrativa, adscrits a la secció sisena, benestar social, mitjançant concurs de mèrits. [2017/7459]  
Per la Resolució de l'Alcaldia Presidència número 2147, de 14 de juliol de 2017, es van aprovar les bases per a la provisió de quatre llocs d'auxiliar administratiu o auxiliar administrativa adscrits a la secció sisena, benestar social, de la plantilla de funcionaris i funcionàries de l'Ajuntament de Borriana, mitjançant procediment de concurs de mèrits.  
L'extracte d'aquestes bases va ser publicat en el Butlletí Oficial de la Província de Castelló número 90, de 29 de juliol de 2017, pàgina 34, el contingut del qual és el següent:  
  
Primera. Característiques dels llocs  
- Grup/subgrup: C/C2.  
- Escala: administració general.  
- Subescala: auxiliar.  
- Complement de destinació: nivell 18.  
- Categoria professional/complement específic: 8.079,43 euros anuals.  
- Funcions: les previstes en la relació de llocs de treball.  
- Llocs de treball RLT: 21, 31, 32 i 289.  
  
Segona. Condicions generals de les persones aspirants  
Ser funcionari o funcionària de carrera de l'Ajuntament de Borriana, excepte les persones suspeses en ferm mentre dure la suspensió, pertanyent al grup C, subgrup C2, escala administració general, subescala auxiliar.  
  
Tercera. Sistema de provisió del lloc  
- Concurs de mèrits  
  
Quarta. Presentació d'instàncies  
El termini per a la presentació de sol·licituds és de 20 dies hàbils, comptadors des de l'endemà la publicació de la convocatòria en el Boletín Oficial del Estado. Les persones interessades han de presentar les sol·licituds en el Registre General d'entrada de documents d'aquest ajuntament, o bé per qualsevol de les formes previstes en l'apartat 4 de l'article 16 de la Llei 39/2015, d'1 d'octubre, del procediment administratiu comú.  
El text íntegre d'aquestes bases està publicat en el tauler d'edictes municipal i en el tauler d'anuncis de la seu electrònica, http://burriana.sedelectronica.es/board/  
Cosa que es fa pública als efectes oportuns.  
  
Borriana, 2 d'agost de 2017.- L'alcaldessa presidenta: M.ª José Safont Melchor.
Diari Oficial de la Generalitat Valenciana


Sumari del DOGV 8165, del 08-11-2017 (2017/9900)

Suspensió de la tramitació i l'atorgament de llicències en l'àrea inclosa en la zona d'ordenació ZO-1, nucli urbà, del planejament general.
-------------------------------------------------------------------------------------------------------------------------------------------

### Dades del document

Número de DOGV
:   8165

Data del DOGV
:   08-11-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/9900


Data del document
:   02-11-2017

Organisme emissor
:   Ajuntament de Sant Joan de Moró

Tipus de document
:   Anunci

Descriptors 

:   * Sant Joan de Moró
    * pla d'urbanisme
    * administració local

Suspensió de la tramitació i l'atorgament de llicències en l'àrea inclosa en la zona d'ordenació ZO-1, nucli urbà, del planejament general. [2017/9900]  
Mitjançant l'Acord del Ple de data 2 de novembre d'enguany, s'ha acordat suspendre la tramitació i l'atorgament de les llicències urbanístiques de parcel·lació, edificació i demolició en l'àrea situada a l'oest del carrer 15 de Febrer, al nord del carrer Mestre Mas, a l'est de l'avinguda País Valencià i al sud del carrer Santa Teresa i plaça de l'Ajuntament, inclosa en la zona d'ordenació ZO-1 (nucli urbà) del planejament general de Sant Joan de Moró, a fi de facilitar l'estudi de la modificació puntual del Pla general 1/2017.  
De conformitat amb el que estableix l'article 64.4 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, es publica aquest anunci perquè tinga eficàcia i se'n prenga coneixement.  
  
Sant Joan de Moró, 2 de novembre de 2017.- L'alcalde: Vicente Pallarés Renau.
Diari Oficial de la Generalitat Valenciana


Sumari del DOGV 8060, del 12-06-2017 (2017/5164)

Correcció d'errades de la licitació número CNMY17/CD70S/35. Subministrament de 75 exemplars de l'Escala d'Intel·ligència de Weschler per a Xics (WISC-V), per a la seua distribució ens els serveis psicopedagògics escolars.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8060

Data del DOGV
:   12-06-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/5164


Data del document
:   08-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * contracte de subministraments

Correcció d'errades de la licitació número CNMY17/CD70S/35. Subministrament de 75 exemplars de l'Escala d'Intel·ligència de Weschler per a Xics (WISC-V), per a la seua distribució ens els serveis psicopedagògics escolars.  
 [2017/5164]  
Vist l'error en la publicació de l'anunci de licitació de l'expedient CNMY17/CD70S/35. Subministrament de 75 exemplars de l'Escala d'Intel·ligència de Weschler per a Xics (WISC-V), per a la seua distribució ens els serveis psicopedagògics escolars, publicat en el Diari Oficial de la Generalitat Valenciana número 8058, de 8 de juny de 2017.  
  
D'acord amb l'article 109, punt 2, de la Llei 39/2015, del procediment administratiu comú de les administracions públiques, es procedeix a rectificar l'error següent:  
En l'apartat 10. Obertura dels sobres  
  
On diu:  
«b) El resultat de la qualificació prèvia dels sobres 1 es publicarà en la pàgina web https://contrataciondelestado.es el dia 27 de juny de 2017.  
  
c) L'obertura del sobre 3 tindrà lloc en la sala 4 de la Conselleria d'Educació, Investigació, Cultura i Esport el dia 30 de juny de 2017 a les 12.30 hores.»  
  
Ha de dir:  
«b) El resultat de la qualificació prèvia dels sobres 1 es publicarà en la pàgina web https://contrataciondelestado.es el dia 4 de juliol de 2017.  
  
c) L'obertura del sobre 3 tindrà lloc en la sala 4 de la Conselleria d'Educació, Investigació, Cultura i Esport el dia 10 de juliol de 2017 a les 12.30 hores.»  
  
Aquesta correcció únicament modifica aquest punt i no modifica terminis.  
  
València, 8 de juny de 2017.- El conseller d'Educació, Investigació, Cultura i Esport, p. d. (R 26.10.2016; DOGV 7906), el sotssecretari: Josep Joan Vidal Borrás.
Diari Oficial de la Generalitat Valenciana


Sumari del DOGV 7961, del 19-01-2017 (2016/10279)

Notificació de la interlocutòria dictada en el procediment d'adopció número 463/2016.
-------------------------------------------------------------------------------------

### Dades del document

Número de DOGV
:   7961

Data del DOGV
:   19-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10640


Organisme emissor
:   Jutjat de Primera Instància Número 9 de València

Tipus de document
:   Anunci

Notificació de la interlocutòria dictada en el procediment d'adopció número 463/2016. [2016/10059]  
Antonio Salvador Rodríguez-Moldes Peiró, secretari del Jutjat de Primera Instància número 9 de València, mitjançant aquest edicte faig saber que en les actuacions d'adopció, seguides amb el número 463/2016, a instàncies de l'adoptant, en què en data 26 de maig de 2016 s'ha dictat la Interlocutòria número 169/2016, que té la part dispositiva com segueix:  
  
«Dispose l'adopció de la menor per l'adoptant.»  
  
I perquè valga de notificació de forma deguda al pare biològic, Carlos Martín Assaf Arias, en parador desconegut, expedisc i firme aquest edicte.  
  
València, 7 de setembre de 2016.- El lletrat de l'Administració de justícia: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 8042, del 18-05-2017 (2017/4216)

RESOLUCIÓ d'11 de maig de 2017, de la Direcció General de Centres i Personal Docent, per la qual se cita els interessats en el procediment ordinari número 4-000105/8492-VX a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8042

Data del DOGV
:   18-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4216


Data del document
:   11-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ d'11 de maig de 2017, de la Direcció General de Centres i Personal Docent, per la qual se cita els interessats en el procediment ordinari número 4-000105/1558-ZC a comparéixer en la via jurisdiccional. [2017/4216]  
El Tribunal Superior de Justícia de la Comunitat Valenciana, Sala Contenciosa Administrativa, Secció 4, de València, ha reclamat d'aquesta unitat administrativa l'expedient que fa referència al procediment que es descriu:  
  
Recurrents: Confederació Sindical de CCOO-PV.  
Interessats: Indeterminats  
Descripció: Recurs contenciós administratiu, procediment ordinari núm. 4-000105/9416-EB, contra les instruccions d'01.09.2016 de la Direcció General de Centres i Personal Docent, sobre el funcionament del servei complementari de menjador escolar en els centres docents de titularitat de la Generalitat per al curs 2016-2017.  
  
Referència del jutjat: procediment ordinari núm. 4-000105/8367-HQ.  
NIG: 46135-63-3-9278-9492460.  
  
D'acord amb el que preveu l'article 48 de la vigent Llei 29/1998, de 13 de juliol, reguladora de la jurisdicció contenciosa administrativa, s'acorda remetre, a la Sala, l'expedient de referència i citar els interessats en el procediment descrit a fi que puguen comparéixer en les actuacions en el termini de nou dies, si ho consideren convenient, davant de la Sala Contenciosa Administrativa del Tribunal Superior de Justícia de la Comunitat Valenciana. Es fa constar, no obstant això, que la Generalitat, representada pels advocats de l'Advocacia General, compareix en aquest recurs en defensa del manteniment de l'acte contra el qual es recorre.  
  
València, 11 de maig de 2017.- El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 8171, del 16-11-2017 (2017/10069)

RESOLUCIÓ de 8 de novembre de 2017, de la Universitat d'Alacant, per la qual nomena Eshter Algarra Prats catedràtica d'universitat en l'àrea de coneixement de Dret Civil.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8171

Data del DOGV
:   16-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10449


Data del document
:   08-11-2017

Organisme emissor
:   Universitat d'Alacant

Tipus de document
:   Resolució

Correcció d'errades

Anàlisi jurídica

 Descriptors 

:   * funcionari

RESOLUCIÓ de 8 de novembre de 2017, de la Universitat d'Alacant, per la qual nomena Eshter Algarra Prats catedràtica d'universitat en l'àrea de coneixement de Dret Civil. [2017/10454]  
De conformitat amb la proposta elevada per la comissió nomenada per a jutjar la plaça de catedràtic/a d'universitat (DF02762), convocada per Resolució de 26 de juliol de 2017 (BOE 14.08.2017), de l'àrea de coneixement de Dret Civil, Departament de Dret Civil, i presentada per la persona interessada la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenvolupen, ha resolt:  
  
  
Nomenar Eshter Algarra Prats, amb document nacional d'identitat número 88101585Q, catedràtica d'universitat de l'àrea de coneixement de Dret Civil, adscrita al Departament de Dret Civil.  
  
Contra aquesta resolució, que esgota la via administrativa, pot la persona interessada interposar recurs contenciós administratiu davant del Jutjat Contenciós Administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 8 de novembre de 2017.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8197, del 23-12-2017 (2017/10441)

Notificació de la sentència dictada en el procediment de guarda i custòdia número 1545/2016.
--------------------------------------------------------------------------------------------

### Dades del document

Número de DOGV
:   8197

Data del DOGV
:   23-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10215


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de guarda i custòdia número 1545/2016. [2017/10195]  
Demandant: Francisca Veizaga Flores.  
Procuradora: Mariola Tarazona Botella.  
Demandat: Mbaye Wade.  
Procurador/a: -  
Antonio Salvador Rodríguez-Moldes Peiró, lletrat de l'Administració de justícia del Jutjat de Primera Instància número 9 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats, seguits amb el número 001545/2016, a instància de Francisca Veizaga Flores contra Mbaye Wade en situació de rebel·lia, el 16 de novembre de 2017 s'ha dictat sentència amb la dispositiva següent:  
  
«Dispositiva  
Estime la demanda presentada per Francisca Veizaga Flores contra Mbaye Wade i declare els següents efectes respecte al fill menor de les parts, \*\*\*\*  
S'acorda la suspensió de la pàtria potestat del pare demandat sobre el seu fill, i s'atribueix en exclusiva a la demandant l'exercici de les funcions inherents a la pàtria potestat, així com la seua guarda i custòdia.  
  
Es fixa una pensió d'aliments a favor del menor de 150 euros mensuals. Les despeses extraordinàries necessàries i les convenients, si hi ha acord o autorització judicial, es pagaran a mitges.  
No pertoca fixar règim de visites.  
Notifiqueu aquesta resolució a les parts.  
No pertoca fer pronunciament exprés sobre la imposició a costes.  
  
Aquesta és la meua sentència, contra la qual es pot interposar recurs d'apel·lació en el termini de 20 dies comptats des de l'endemà de la seua notificació, d'acord amb la nova redacció de l'article 458.1 de la Llei d'enjudiciament civil donada per la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat, que pronuncie, mane i firme.»  
I perquè valga de notificació de forma deguda a Mbaye Wade, en rebel·lia, expedisc i firme aquest edicte.  
  
València, 16 de novembre de 2017.- El lletrat de l'Administració de justícia: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 8089, del 21-07-2017 (2017/5732)

Notificació de la sentència dictada en el judici verbal número 211/2016.
------------------------------------------------------------------------

### Dades del document

Número de DOGV
:   8089

Data del DOGV
:   21-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5732


Organisme emissor
:   Jutjat de Primera Instància Número 4 de València

Tipus de document
:   Edicte

Notificació de la sentència dictada en el judici verbal número 211/2016. [2017/5732]  
Assumpte civil número 000211/2016  
María Teresa Esteve Ramos, lletrada de l'Administració de justícia del Jutjat de Primera Instància número 4 de València, faig saber que en aquest jutjat se segueix el procediment de judici verbal (250.2) número 000211/2016, a instàncies de Bankia, SA, contra Vivien Monika Varga, en què s'ha disposat notificar a Vivien Monika Varga que, en data 15 de març de 2017, s'ha dictat sentència que l'afecta i contra la qual pot interposar un recurs d'apel·lació dins del termini de 20 dies hàbils comptador des de l'endemà que es publique aquest en el diari oficial, en la forma prevista en l'article 448 i següents de la Llei d'enjudiciament civil.   
Per a conéixer el contingut íntegre de la resolució esmentada, es podrà personar a la secretaria del jutjat, siti a València, avinguda del Professor López Piñero, número 14, pis 2n, zona blava (Ciutat de la Justícia de València).  
I perquè valga de notificació de forma deguda, amb l'advertiment dels recursos expressats en l'esmentada resolució a la part demandada que es troba en parador desconegut, Vivien Monika Varga, expedisc aquest edicte.  
  
València, 16 de juny de 2017.- La lletrada de l'Administració de justícia: María Teresa Esteve Ramos.
Diari Oficial de la Generalitat Valenciana


Sumari del DOGV 8009, del 28-03-2017 (2017/2231)

Convocatòria de cinc places de tècnic/a superior en Educació Infantil, per concurs oposició, subgrup de classificació C1, torn lliure, incloses en l'oferta d'ocupació pública de l'any 2016.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8009

Data del DOGV
:   28-03-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/2231


Data del document
:   01-03-2017

Organisme emissor
:   Diputacio Provincial d'Alacant

Tipus de document
:   Anunci

Descriptors 

:   * concurs administratiu

Convocatòria de cinc places de tècnic/a superior en Educació Infantil, per concurs oposició, subgrup de classificació C1, torn lliure, incloses en l'oferta d'ocupació pública de l'any 2016. [2017/2231]  
En el Butlletí Oficial de la Província d'Alacant, número 27, de data 8 de febrer de 2017, s'han publicat les bases íntegres de les proves selectives, aprovades i convocades per l'Acord de la Junta de Govern, adoptat en sessió ordinària celebrada el 21 de desembre de 2016 €en virtut de les competències delegades per la Resolució del president número 1203, de 4 d'agost de 2015?, per a cobrir, pel procediment de concurs oposició, cinc places de tècnic superior en Educació Infantil, reservades al torn lliure, vacants en la plantilla d'aquesta diputació provincial, dins de les places reservades a funcionaris de carrera, i incloses en l'oferta d'ocupació pública de l'any 2016.  
Aquestes places estan incloses en l'escala d'administració especial, subescala de serveis especials, dotades amb els emoluments corresponents al subgrup de classificació C1, de l'article 76 del text refós de l'Estatut Bàsic de l'Empleat Públic, i l'article 24 de la Llei d'ordenació i gestió de la funció pública valenciana; i la resta que corresponguen de conformitat amb la normativa vigent.  
La resolució aprovatòria de la llista d'aspirants admesos i exclosos es publicarà en el Butlletí Oficial de la Província d'Alacant. En aquest butlletí es publicarà, així mateix, la data, l'hora i el lloc en què es reunirà la comissió tècnica de valoració a l'efecte de la realització del primer exercici de la fase d'oposició.  
El termini de presentació d'instàncies serà de vint dies naturals, comptadors des de l'endemà de la publicació de l'anunci extracte en el Boletín Oficial del Estado.  
Cosa que es fa pública en aquest diari oficial, per al coneixement general i de les persones interessades.  
  
Alacant, 1 de març de 2017.- El vicepresident tercer i diputat d'Hisenda i Administració General: Alejandro Morant Climent. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 8035, del 09-05-2017 (2017/3298)

Informació pública del projecte d'urbanització del carrer de na Saurina d'Entença C.908.
----------------------------------------------------------------------------------------

### Dades del document

Número de DOGV
:   8035

Data del DOGV
:   09-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3298


Data del document
:   11-04-2017

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * pla d'urbanisme
    * administració local

Informació pública del projecte d'urbanització del carrer de na Saurina d'Entença C.908. [2017/3298]  
Pel Decret de l'Alcaldia de data 13 de juliol de 2015 es va aprovar l'expedient de contractació de serveis d'assistència tècnica per a l'elaboració dels treballs de redacció i direcció de l'obra, així com coordinació en matèria de seguretat i salut durant la seua execució, del projecte d'urbanització del carrer d'Entença (C.908).  
De conformitat amb la clàusula 6 del plec de clàusules administratives particulars, el contracte es troba dividit en etapes, i es troba en l'actualitat en l'etapa número 3, presentació del document de projecte d'urbanització per a la seua tramitació, admissió a tràmit i exposició al públic.  
En compliment dels articles 174.2, 5 i 53.2 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge, se sotmet a informació pública, pel termini de 20 dies, el Projecte d'urbanització del carrer d'Entença, per mitjà de la publicació d'anunci en el Diari Oficial de la Generalitat Valenciana.  
  
Durant el termini esmentat, a comptar de l'endemà de la publicació de l'anunci, els interessats podran presentar al·legacions i aportar tot tipus de documentació o mitjans de prova que estimen adequats en el seu suport. L'expedient està a disposició del públic en el Departament d'Arquitectura d'aquest ajuntament per a consulta del projecte complet, de 10 a 13.30 hores, els dies hàbils d'oficina, i en el carrer de Sant Llorenç, número 6, planta baixa, en el mateix horari, per a consulta sobre el plànol de la zona. Així mateix podrà consultar-se tota la documentació en l'enllaç:  
http://www.alcoi.org/ca/areas/urbanismo/entenca/index.html.  
  
Alcoi, 11 d'abril de 2017.- L'alcalde: Antonio Francés Pérez.